Reformatio Magni episcopi Aboensis. Beatissime pater, alias per s. v. preinserta supplicatione benigne admissa cassata est clausula de habendo et utendo altari portatilj; verum, pater s., quia ecclesie in certis locis diocesis predicte vltra vnam dietam aut duas a se inuicem distant, et itinerantes prefati similiter et nauigantes, infirmj etiam et debiles longa [in]valitudine laborantes, ex specialj deuotione missam cupientes audire, sacerdotem quidam secularem uel regularem, copiam ac indumenta sacra et alia ad missas uel diuina officia requisita plerumque habere poterant, ecclesias tamen ipsas attingere nullatenus possunt aut valent, pre (= quia) etiam tanta aliquando in illis partibus existit frigoris acerbitas, quod vinum in calice etiam ante consecrationem et post frequenter adeo congelatur(!), quod sine resolutione per calefactionem calicis apud ignem uel inter manus non poterit a communicantibus accipi uel consumi quouismodo. Quare, pater s., supplicant humiliter oratores predicti episcopus, capitulum ac clerus ciuitatis et diocesis predicte Oboensis, quatenus ipsis etiam extra ecclesias, dummodo hoc necessitas expostulat uel sum[m]oneat pietas, absque tamen diminutione seruitij ecclesijs ipsis debiti et consueti super altari portatili in locis ad hoc congruis et honestis missas et alia diuina officia celebrandi perpetuis futuris temporibus licentiam dare et concedere digneminj de gratia specialj, non obstantibus ut supra. Concessum Jo. car. Alexandrinus. Datum Rome apud sanctum Petrum decimo kalendas junij anno secundo.